Exqrch/javanese-Komodo-pixelgpt huggingface dataset:
Ana warna-warna tuwuhan kang thukul ing taman nasional iki, kaya ta pulai ("Alstonia scholaris"), jelutung ("Dyera costulata"), ramin ("Gonystylus bancanus"), Agathis ("Agathis borneensis"), kayu ulin ("Eusideroxylon zwageri"), rengas ("Gluta wallichii"), gaharu ("Aquilaria malacensis"), arèn ("Arenga pinnata"), lan warna-warna anggrèk, palem, lan kantong semar
Kurang luwih ana 100 warna mamalia (15 ing antarané endemik), 8 warna primata lan punjul 310 warna manuk lan 28 ing antarané dadi endemik Kalimantan lan kadaptar ing ICBP ("International Committee for Bird Protection") amarga wis arep cures
Ing taman nasional iki uga ana macan dahan ("Neofelis nebulosa"), beruang madu ("Helarctos malayanus euryspilus"), lutung bathuk putih ("Presbytis frontata frontata"), lan banthèng ("Bos javanicus lowi").
Sariawan Sariawan utawa "stomatitis" ya iku radang kang kadadéan ing "mukosa mulut", lumrahé wujud "bercak putih" rada kekuningan
Sariawan bisa nyerang "selaput lendir pipi" pérangan jero, lambé pérangan jero, ilat, gusi sarta langit-langit ing gronggongan mulut
Sanajan ora kagolong mbebayani, nanging sariawan bisa ngganggu banget
Masarakat lumrahé ngukuhaké yèn sariawan iku disebabaké kurang "vitamin C"
Nanging asliné kang bisa njalari sariawan ana warna-warna, ya iku kurang "vitamin" lan "mineral", sebab kepayahen, sebab kabotan pikir, stress lsp
Sariawan iku kekurangan "vitamin C," "Vitamin B6," "vitamin A"
kepara ana kang ngarani sariawan iku sabab keturunan
Sejatiné mono yèn ndeleng asupan dhaharan wong-wong jaman saiki kok arang banget kang kekurangan "vitamin C." Mung tumrap kang kakehan ngrokok, wong kang "stress", wong kang tansah ketaman "polusi udara", wong kan "influenza" pancèn bisa waé kekurangan "vitamin C," sebab ing kaanan mangkono iku akèh tenan butuhé "vitamin C" iku
Kalebu pawongan kang pakaryané layar ing samodra iku lumrahé kekurangan "vitamin C" adoh janganan
Ana manèh wong kang sregep dhaharan asupan "vitamin C", nanging kok ya tetep keserang sariawan
Bareng ditliti jebul wong kang sregep konsumsi asupan "vitamin C" iku kerep ketaman "stress"
Simpulane, "vitamin C" iku kaya-kaya larut kena dayane jiwa kang "stress" mau, Salah sawiji dumadine sariawan iku jalaran badan ringkih
Badan ringkih iki bisa "sèktor jasmani" lan "wewengkon ruhani"
Ringkihe badan iki adaté krana koncatan imunitas
Sariawan iku akèh meceme
Kepara ana lelara kang memper sariawan nanging dudu sariawan
Lumrahé sariawan iku bisa waras dhéwé ing sajrone kurun wektu sepuluh din
Yèn sariawan durung bisa waras ing sajrone 10 dina, kudu énggal war priksa dhokter
Tatu ing ilat lan lambe kang sebabe "sipilis", warase ing sajrone 6-8 minggu
Tatu sipilis iki rasané malah ora clekit-clekit
Béda karo sariawan kang larane nggeget ilat lan lambe
Tatu-tatu tandha-tandha lelara sipilis iku luwih amba lan luwih cetha
Kang kena tatu ora mung ilat lan lambe waé, kepara cethak (langit-langit) uga banjur ketaman tatu-tau wujuf krowok-krowok
Lelara iki ora énggal waras, lawase bisa setaun
Ana manèh lelara kang memper sariawan ya iku "TBC" ilat lan lambe
Tatune terus-terusan ora mari-mari
Kepara ana lelara ilat lan lambe kang disebabake jamur "histoplasmosis", lelara sariawan "jamur histoplasmosis" iki uga mbebayani banget
Ana lelara tatu-tatu ing ilat, lambe lan gusi kang thukul sawisé wong nyabut untune.
Lelara sariawan cabut untu iki disebabake déning jamur "actionomycosis"
Tatu-tatu ing lambe lan ilat iki uga bisa sebab lelara "leukemia"
Lelara ilat lann lambe kang krana "leukemia" iki suwi marine
Ana manèh tatu-tatu ing ilat lan lambe iku yèn wonge mentas dhahar asupan pangan kang asing, utawa mentas nyoba odhol kang ora cocog karo ilat lan lambe
Tatu ing ilat lan lambe kang sebab asupan dhaharan lan odhol iku disebabake "alergi"
Banjur ana uga tatu-tau ing ilat lan lambe kang duwé sipat "bergelombang." Tegesé, sedhiluk muncul banjur waras, nuli dibaleni manèh lara mangkono, iki tandha-tandha lelara herpes
Sariawan "herpes" panggonane ora ngalih-ngalih
Ing lambe tuwuh plenthingan isi gethah kang bening kemroyok akèh banget, rasané perih pating clekit
Sariawan "herpes" iki tansah muncul yèn wong iku ing kaanan badane lungkrah
Sariawan murni iku tatunemung ciut waé, wangune tatu oval wernané abang semu kuning
Kang umum cacahé tatu mung telung plenthingan lan bisa waras dhéwé ing sajeroning wektu 10 dina tanpa nganggo usada
Lumrahé wetuné sariawan iku ing nalikané salin mangsa, saka mangsa katiga menyang mangsa udan lan kosok baline
Uga muncul nalikané wong iku kepayahen, duwé masalah dadi sedhih satemah banjur tuwuh beban kajiwan kang aran stress
Sariawan bisa ditambani kemu nganggo banyu anget dicampur uyah sithik
Uga migunakaké "anti biotik" godhongan godhong sambiloto
Kang paling wigati kudu bisa ngilangi "stres".
Toyota Celica Toyota Celica iku montor kang digawé taun 1990-an ya iku génerasi kang kaping enem bisa menang saka mobil F1 ing salah sijiné lomba balap mobil
Ing siyaran pers Toyota,ing ajang lomba 1.16 mil kang dianakaké ing Goodwood Festival of Speed ing Inggris, Toyota Celica bisa ngalahaké kurang luwih 200 mobil kalebu mobil super lan Formula 1
Mobil Toyota Celica kang disetir karo pembalap Inggris kang wis pensiun ya iku Jonny Milner mung mbutuhaké wektu 48,07 dhetik kanggo nempu jarak kang adohé 1,16 mil
Milner modifikasi mobil iki saéngga duwé kakuwatan kanggo ngebut
Mobil kang nduwéni mesin Corolla 1.998 cc iku wis duwé daya 800 hp kanthi tambahan NOS
Toyota Celica digawé wiwit sasi Oktober 1970 nganti sasi April taun 2006
Nganti 36 taun Toyota Celica nduwé 7 génerasi Celica
Déné total kumulatif produksi kang cacahé punjul 4.1 yuta unit
Toyota lumrahé dipasaraké ing Amérikah Sarékat, Jepang, Éropah, lan Australia
Negara-nagara iki kalebu nagara kang dadi konsumen paling akèh mobil toyota celica
Mobil Toyota celica dadi mobil toyota kang digunakaké ing kajuaraan rally tingkat donya utawa kang lumrahé diarani World Rally Championship (WRC) saka taun 1972 nganti tekan 1986
Ing taun iki Toyota celica nduwéni penggerak saka rodha pérangan mburi
Déné wiwit taun 1988 nganti 1997 kanthi modhél GT-Four kang nduwéni penggerak 4WD
Toyota Celica kang dianggo ing WRC digawé karo Toyota Team Europe ing Koln, Jerman
Nalika taun 2006, Toyota Celica wis ora diprodhuksi manèh, déné posisiné kang dadi mobil sport kompak digenténi karo Scion tC ing Amérika Utara.
Masjid Muhammad Cheng Ho Masjid Muhammad Cheng Hoo ya iku masjid kang diyasa déning muslim tionghoa sing kagabung marang Persatuan Islam Tionghoa Indonésia (PITI) Jawa Wétan
2 Surabaya lan sanggup nampung 200 jamaah
Wewangunan kanthi arsitèktur Tiongkok iku saklebatan luwih memper klentheng tinimbang masjid
Sinaput rupa abang getih lan kubah modhèl trap-trapan tumpuk telu, Masjid Muhammad Cheng Hoo pancen ngemba yasan-yasan kas Tiongkok kuna
Nadyan cakrike artistik, nanging ora pati gedhé kanggo ukuran sawijining papan ngibadah
Wewangunan intine mung ukuran 11 x 9 mèter
Nanging yèn dielokake karo teras sisih kiwa tengen, ambané masjid mau dadi 21 x 11 mèter
Pérangan dhuwur wewangunan inti mau dumadi saka 8 sisih
Angka-angka mau duwé teges dhéwé-dhéwé
Angka 11 minangka ukuran ka’bah rikala mentas diyasa déning Nabi Ibrahim, 9 minangka lambang anané Wali Sanga, déné 8 mengku teges "pat kwa" (kejayaan utawa kabegjan ing basa Tiongkok)
Replika kapal layar duwéke Laksamana Cheng Hoo ngrenggani pérangan sisih tengene masjid
Relief kang nggambaraké aksi heroike Laksamana Cheng Hoo ing sagara tinatah ing témbok
Laksamana Cheng Hoo minangka panglima perang sagara sing ngrasuk agama Islam
modhel masjid kanthi cangkrik Tiongkok kuna mau diilhami déning masjid Niu Jie ing Beijing, Cina.
Toyota Camry Toyota Camry génerasi kang kaping loro ya iku XV30 wis digawé kanthi "méwah"
Mobil iki nduwéni akèh fitur lan kualitas kang apik saéngga énak yèn dianggo
Ing pérangan "kabin" isiné "interior" kang mewah kaya ta material kulit lan aksen wood panel
Pérangan kabin iki nduwé piranti peredam kang bisa ncegah mlebuné swara saka njaba
Sanajan disetel ora kanggo "driver’s car", Toyota Camry énak yèn disopir
Tanggepan transmisi manual utawa otomatis kang ana ing mobil iki uga lumayan sporty
Semono uga feedback setir uga apik
Toyota Camry XV30 ing pasar montor tilas uga isih dadi mobil sedan kelas atas kang regane uga lumayan dhuwur
Regane kurang luwih Rp 30-180 yuta, iki gumantung karo varian lan taun prodhuksiné
Toyota Camry ing Indonesia
Nalika tanggal 9 Fèbruari 2010 kang kapungkur, Toyota Motor Sales, Amérikah Sarékat mbiwara Safety Campaign kanggo montor Toyota Camry kang dipasaraké ing tlatah Amérika Lor
Kaanan iki amarga ana masalah rem ing mobil Totota Camry
Nanging Toyota Motor Corporation (TMC) nerangaké yèn Toyota Camry kang dipasaraké karo PT
Toyota Astra Motor ing Indonésia ora ana gayutané karo recall kang dianakaké karo Toyota Motor Sales, Amérikah Sarékat
Mulané Joko Trisanyoto kang dadi Direktur Marketing PT
Toyota-Astra Motor nalika iku nerangaké yèn konsumen kang nggunakaké Toyota Camry ora perlu kuwatir nggunakaké montor iki.
Enola Gay Ebola Gay iku montor mabur pangebom saka tipe Boeing B-29 Superfortress, sing dijenengaké miturut Enola Gay Tibbets, ibuné sang juru anggegana Paul Tibbets
Ing tanggal 6 Agustus 1945
Sajeroning fase pungkasan Perang Donya II, montor iki dadi montor mabur kapisan sing nibakaké bom atom minangka sanjata perang
Bom iki sing diwèhi peparab "Little Boy" ('bocah cilik'), iku ditujokaké marang kutha Hiroshima, Jepang lan njalari sirnané tengah kutha.
Jaguar Jaguar ya iku sajinis kucing kang awaké gedhé
Jaguar kagolong ing génus "Panthera"
Kéwan iki kalebu kucing alasan kang kaping telu sawisé macan lan singa
Jaguar uga dadi kucing kang ukurané gedhé dhéwé ing belahan Barat
Kéwan iki urip ing laladan Meksiko pérangan lor, Amérika Tengah nganti tekan Paraguay lan Argentina lor lan kidul
Jaguar iku kucing alasan kang duwé warna kang apik
Sanajan jaguar duwé warna kang rada béda nanging jaguar lumrahé nduwé warna kuning coklat lan ana kaya bunderan-bunderan ireng ing wuluné
Corak iki arep mirib kaya leopard nanging leopard wernane luwih putih
Jaguar kang wis gedhé duwé buntut kang dawané 45 nganti 75centimeter
Jaguar uga bisa ngadeg ing wit nganggo sikilé
Jaguar duwé awak kang boboté 300 pon
Jaguar duwé cakar lan sikil kang kuwat lan kanggo mangsa mungsuhe
Jaguar uga duwé kuku kang landhep kanggo nyakar lan nyuwék dagingé mungsuhé
Awit jaguar kalebu kéwan karnivora lang mangan daging
Sikil ngarep jaguar luwih dawa tinimbang mburiné iki gunané kanggo nggampangaké yèn lumayu lan mencolot supaya bisa luwih rikat anggoné nyekel mungsuhe
Ilat\\ jaguar minangka misahké daging saka [[balung mungsuhé kang dipangan
Kategori:Felidae Kategori:Megafauna Amérika Kidul Kategori:Sato kéwan
Toyota Vios Toyota Vios inggih punika mobil sédan alit ingkang dipundamel déning Toyota Motor Thailand kanggé dipunsadé ing wewengkon Asia Kidul Wétan
Vios ugi dipundamel lan dipunsadé ing Cina
Vios ngginakaken platform P ingkang énggal ingkang sami kaliyan Vitz/Yaris, lan Echo/Platz
Kados mobil alit saking Toyota ingkang sanèsipun ingkang ngginakaken platform ingkang sami, Vios ugi gadhah dashboard kanthi instrument ing sisih tengahipun
Toyota Vios gadhah "performa" mesin 1 NZ-FE 1.5 Liter 16 Valves DOHC kanyhi téknologi VVT-i "(Variable Valve Timing – intelligent)" ngasilaken akselerasi lan tenaga ingkang saé sanget kanthi konsumsi "bahan bakar" ingkang efisien lan ramah lingkungan
Toyota Vios ugi gadhah modhel ingkang dinamis lan simpel ndhèrèk trend sapunika ingkang moderen lan "stylish"
Modhél lampu ingkang ngginakaken téknologi HID "(High Intensity Discharge)" kanggé pepadhahang ingkang optimal
Mobil punika ugi gadhah modhel kabin ingkang "stylish" lan moderen sarta jembar saéngga saged damel penumpangipun betah
Toyota Vios ugi dipunjangkepi kanthi ruang wingking ingkang mbetahi lan jembar
Mobil punika dipunjangkepi kaliyan vitus kaslametan ingkang jangkep kanthi tèknologi énggal saéngga aman anggènipun nganggé mobil punika.
Kerispatih Kérispatih inggih punika salah satunggalipun grup musik saking Indonèsia ingkang kawujud ing taun 2003
Anggotanipun wonten gangsal cacahipun, inggih punika Badai, Anton, Fandy (minangka gantosipun Sammy), Arief, lan Andika
Kérispatih kadamel ing tanggal 21 April 2003 déning sekawan wiranèm mahasiswa Institut Musisi Indonésia, Arief, Badai, Andika, lan Anton
Wiwitanipun damél "band" kanthi téma instruméntal etnik, ingkang dipun-gantos ing aransemen ingkang énggal
Band punika pentas ingkang kapisanan ing adicara "Farabi Sunday" tanggal 22 April 2003
Salajengipun grup punika ngajak Sammy mlebet dados vokalis ingkang satemenipun kanca ing kampus, ingkang kalebet salah satunggalipun finalis tigang dasa ageng Indonésian Idol I/2004, minangka vokalis
Karir profésional ingkang sepisan dipunlaksanakaken sasampunipun damel manajemen "band",ingkang ing wekdal samanten dipunatur déning Ingga Jaya Purda
Sapunika Kerispatih ndhèrèk ing manajemen "Bagot’z Productions"
Kerispatih wiwit rekaman ing taun 2004
Kerispatih ndhèrèk proyek album komplikasi "Gulalikustik" (dipunwedalaken September 2004), kanthi label PT Naga Swarasakti
Kerispatih miyosaken album ingkang sepisanan kanthi irah-rahan "Kejujuran Hati"
Lagu-lagu ingkang dipunrilis ing album punika inggih punika: "Kejujuran Hati", "Cinta Putih", lan "Lagu Rindu"
Album punika angsal Platinum Awards ing taun 2006 lan angsal kanugrahan minangka "Album Pendatang Baru Ngetop" ing adicara SCTV Music Awards 2006
Taun 2007, Kerispatih ngedalaken albumipun ingkang kaping kalih kanthi irah-irahan "Kenyataan Perasaan", lan ngliris "single" ingkang kapisan ing album punika ingkang irah-irahanipun "Mengenangmu", lan "dominasi" "tangga lagu" Indonésia lan radio
Sasampunipun ngliris "Mengenangmu" ingkang sukses, Kerispatih lajeng ngliris "singel" "Tapi Bukan Aku"
Kerispatih ngliris album ingkang kaping tiga "Sepanjang Usia"
Kerispatih ugi dherek ngregengaken ing album perdana Présidhèn Républik Indonésia kaping 6, Susilo Bambang Yudhoyono, kanthi nyanyi lagu ingkang dipunripta SBY kanthi irah-irahan "Hening".
John Maxwell Coetzee John Maxwell Coetzee (#ALIH) ya iku penulis saka Afrika Kidul
Nalika tanggal 2 Oktober 2003 dhèwèké nampa kanugrahan Nobel ana ing babagan Sastra minangkani penulis angka 4 saka bawana Afrika kang nampa kanugrahan iku
Dhèwèké lair ing Cape Town, nalika lair jenenge John Michael Coetzee
Jhon sekolah ana ing Universitas Cape Town, lan éntuk gelar ana ing babagan matematika lan basa Inggris
Nalika wiwitan taun 1960-an dhèwèké banjur pindah menyang Inggris, kanggo makarya dadi programer komputer
Sawisé iku dhèwèké banjur sekolah sastra ana ing Universitas Texas, sawisé lulus Jhon mulang basa Inggris lan sastra ing Universitas Negeri New York, Buffalo nganti taun 1983
Taun 1984 Jhon bali menyang Afrika Kidul kanggo dadi profesor sastra Inggris ana ing University of Cape Town
Nalika pensiun ya iku taun 2002, dhèwèké banjur pindah menyang Adelaide, Australia
Ana ing Australia dhèwèké banjur nampa kanugrahan nobel ana ing Universitas Adelaide
Jhon ya iku panulis pisanan kang nampa kanugrahan "Booker Prize" kaping loro: "The Life and Times of Michael K" nalika taun 1983 lan "Disgrace" nalika taun 1999
Nanging dhèwèké ora duwé salah siji saka kaloron bukune kang menang kanugrahan iku
Saliyané kanugraha Bebungah Nobel lan Booker Prize, Jhon uga tau nampa kanugrahan kang liyané.
Helsingør Helsingør [hɛlseˈŋøɔ̯ˀ], (basa Inggris:Elsinore) ya iku kutha ana ing kotamadya Helsingør kang mapan ing pasisir wétan sagara Sjælland ing Dhènemarken sisih wétan
Kutha iki misuwur amarga dadi salah siji papan panggonan ing carita "Hamlet" William Shakespeare
Jeneng kutha iki asalé saka tembung "Hals" kang duwé teges "selat kang sempit" lan ngrujuk marang lintasan ciut ing antarané Helsingør lan Helsingborg
"Rerum Danicarum Historica" (1631) nyatake yèn sajarah Helsingør bisa dilacak nganti sejarahe nalika taun 70 SM, nanging informasi kang ana iki isih durung mesthi benere
Warga kang mapan ing Kutha iki dijenengi, "Helsinger", kanggo pisanan ana ing buk karya Raja Valdemar yang Jaya saka 1231, nanging aj bungung karo Helsings ing Hälsingland, Swèdhen
Sadurungé abad Pertengahan kutha iki awujud pasar kanggo dodol barang, kalebu uga wanita
Sekitar taun 1200 M gréja pisanan, Gréja Sct Olai, dibangun ana ing Kutha iki
Gréja iki uga tau diubengi karo biara, nanging saiki kekabehane didadèkaké gréja, saiki Katedral Keuskupan Helsingør
Helsingør kaya kang dikenal saiki dibangun nalika taun 1420-an déning raja Dhènemarken Eric Dari Pomerania
Dhèwèké yasa "Sound Dues" taun 1429 lan uga yasa kastil 'Krogen', kang dibangun manèh nalika taun 1580-an lan banjur dijenengi Kronborg
Bagean tuwa dhéwé saka katedral Helsingør bisa dilacak nganti tekan taun 1200-an lan désa warigaluh kang saiki dadi sebagai Helsingør-iku minangka kutha kang duwé kepentingan.
Elfriede Jelinek Elfriede Jelinek (#ALIH) yaiku pengarang saka Ostenrik, kang menangaké Bebungah Nobel Sastra nalika taun 2004
Elfriede Jelinek duwé ibu kang jenengé Olga Jelinek utawa Olga Buchner yaiku manager personel ana ing sawijining perusahaan kaloka lan bapake yaiku Dr
Friedrich Jelinek kimiawan kang duwé latar belakang kelas pekerja ing Wina
Dhèwèké sinau sajarah seni lan seni teater ing Universitas Wina lan ngrampungaké wulangan organne nalika taun 1971
Wiwit taun 1966 dhèwèké wis makarya dadi penulis, kang urip mondar-mandir ing Kutha Wien lan Kutha Muenchen
Taun 1974 Jelinek daup karo Gottfried Hüngsberg, kang nalika iku nggubah musik filem kanggo Rainer Werner Fassbinder nanging wiwit taun 1970-an wis kerja ana ing Kutha Munchen ana ing babagan teknologi informasi
Karya Jelinek bisa dikelompokake ana ing telung tahap
Karyane kang pisanan isiné kritik kanggo kapitalisme lan masarakat konsumtif
Wiwit pungkasan taun 1980-an dhèwèké wis nyerang fasisme ana ing jaman dhisik lan anti-Semit nalika jaman saiki ing Ostenrik lan Jerman
Taun 1998 Jelinek diwènèhi kanugrahan Bebungah Georg Büchner
Elfriede Jelinek yaiku pemenang Penghargaan Nobel ana ing babagan Sastra naika taun 2004
Nalika pengumuman resminé yaiku nalika tanggal 7 Oktober komite Nobel ngutip "aliran suara lan kontra-suara musik" ana ing karyané
Jelinek yaiku wanita ka-10 kang nampa Bebungah Nobel ana ibf babagan sastra.
Alster Alster ya iku anak kali saka kali Elbe kang dumunung ing Jerman Lor
Alster ngliwati kutha Henstedt-Ulzburg, Schleswig-Holstein, nganti tekan Elbe ing tlatah Hamburg
Ing Hamburg, kali Alster dibendung
Ing Hamburg Alster kapérang dadi loro kang awujud tlaga
Sumberé kali Alster ya iku saka rawa cilik ing Brook Timhagen ceraké Henstedt-Ulzburg, 25 km (16 mil) lor [[Hamburg
Dhaérah kéné iki didadèkaké papan panggonan wisata karo pamaréntah kanggo masarakat Jerman
Alster diadègaké ing muara kali ing abad 9 lan digunakaké dadi port
Banyu ing muara kali bisa minangka irigasi
Alster wiwit dibendung saka taun 1190
Ing abad 15 lan 16, kanal ing Alster dibangun kanggo nyambungaké Hamburg karo Lübeck
Kanal kang duwé dawa kurang luwih dawané 8 km (5.0 mil)
Kutha Hamburg digedhèkaké ing pinggir kali Alster, lan akèh dibangun navigasi kali
Nganti abad 9 minangka transportasi banyu nganggo kapal tongkang sing tujuané menyang kutha Kayhude
Kapal Tongkang ngangkud bahan yasan, bahan bakar, lan sembako
Anak perusahaan saka Hochbahn Hamburger, nyedhiakaké transportasi umum lan papan kanggo pariwisata ing kutha Hamburg
Tlaga Alster iki dadi jantung kutha lan dadi swargané kanggo pandhayung
Saliyané iku akèh sing ditawakaké ing pinggiran teluk Alster kaya déné papan kanggo dolan, kulawarga, lan dolanan
Uga ana kafé lan rèstoran sing nawakaké kaéndahan teluk Alster
Taman Nasional Kutai Taman Nasional Kutai iku taman nasional kang ana ing Kalimantan, pase ing kabupatèn Kutai lan Bontang
Ambane taman nasional iki kira-kira 198.629 ha
Taman Nasional Kutai duwé wujud vegetasi kang awujud alas pasisir/mangrove, alas rawa banyu tawar, alas kerangas, alas ulin/meranti/kapur lan alas Dipterocarpaceae
Taman nasional iki dadi alas ulin kang paling amba ing Indonésia
Ana warna-warna tuwuhan ing taman nasional iki, kaya ta bakau ("Rhizophora sp."), tancang ("Bruguiera sp."), cemara sagara ("Casuarina equisetifolia"), simpur ("Dillenia sp."), meranti ("Shorea sp."), bawanang ("Octomeles sumatrana"), kapur ("Dryobalanops sp."), ulin ("Eusideroxylon zwageri"), ana telung warna raflesia lan warna-warna anggrek
Ing taman nasional iki uga ana akèh kéwan, kaya ta orangutan ("Pongo satyrus"), owa kalimantan ("Hylobates muelleri"), bekantan ("Nasalis larvatus"), kethèk buntut dawa ("Macaca fascicularis fascicularis"), beruk ("M
Kelompok kéwan iki bisa tinemu ing Lempongan Kaba, Prevab-Mentoko lan Sangkimah
Banjur ing kelompok ungulata ana banthèng ("Bos javanicus lowi"), rusa sambar ("Cervus unicolor brookei"), kidang ("Muntiacus muntjak pleiharicus"), lan kancil ("Tragulus javanicus klossi")
Kelompok kéwan iki bisa tinemu ing Taman Nasional Kutai
Saliyané iku uga ana kelompok carnivora, kaya ta beruang madu ("Helarctos malayanus euryspilus") bangau tong-tong ("Leptoptilos javanicus"), garudha sagara weteng putih ("Haliaeetus leucogaster"), pergam raja/hijau ("Ducula aenea"), pitik alas ("Gallus sp."), beo/tiong emas ("Gracula religiosa"), lan pecuk ula asia ("Anhinga melanogaster melanogaster").
Guwa Son Doong Guwa Son Doong iku guwa kang gedhé dhéwé ing donya
Guwa iki ana ing Vietnam
Guwa iki duwé ukuran amba 150 mèter lan dhuwure 200 mèter
Goa Son Doong ana ing Taman Nasional Phong Nha-Ke Bang, Kabupatèn Bo Trach, Provinsi Quang Binh, Vietnam
Guwa iki dawane kurang luwih 6,5 km
Guwa iki dijenengi Hang Son Doong kang tegesé guwa kali lan gunung
Guwa iki di temokake déning Ho Khanh nalika taun 1991
Nanging ora ana wong kang tau lumebu ing guwa iki, amarga ukurane kang gedhé, kali kang gedhé, lan tekanan angin kang gedhé
Ing guwa iki ana kadadéan kang dianggep aneh, ya iku suwara "siulan" kang keprungu saben dina
Ana peneliti saka Inggris kang asalé saka British Cave Research Association nyoba neliti guwa iku
Sabubare diteliti banjur ketemu saka ngendi suwara "siulan"
Suwara "siulan" iku saka angin ing kali ngisor lemah kang banyune ngalir banter, lan bisa gawé swara kaya "siulan"
Guwa iki tinemu pisanan déning warga kang jenenge Hồ-Khanh nalika taun 1991
Dhèwèké wis tau mènèhi inpormasi yèn ana guwa iku, nanging ora ana kang wani lumebu ing guwa iku amarga wedi karo suwara "siulan" iku mau.
Jasu Jasu utawa Sulaman Koréa (자수;刺繡) ya iku jinis kerajinan sulaman kang asalé saka Koréa
Teknik gawé jasu (jasujang) dekenalake saka Cina tekan Koréa ing mangsa Dinasti Goryeo lan ngrembaka ing masarakat Koréa
Wong Koréa ngrembakake jasu kanggo ndekorasi bahan tekstil lan asil kerajinan tangan iki nuduhake lingkungan panguripan lan tradisine wong-wong mau
Ing mangsa Dinasti Goryeo, kerajinan jasu ngrembaka banget lan dibédakaké dadi pirang-pirang jinis, ing antrane ya iku "boksik jasu", "giyong jasu", "gamsang jasu", lan jasu kang ana gegayutane karo agama Buda
"Boksik jasu" ya iku jasu kang disulam kanggo rerenggan sandhangan lan diselarasake karo status lan kalungguhan
Jinis sulaman iki mung dugunakake déning wong-wong ing pura
"Giyong jasu" ya iku jinis sulaman kang disulam ing pirang-pirang jinis perabotan ing pura raja
"Gamsang jasu" ya iku jinis sulaman kang digunakaké minangka karya seni kang artistik kaya ta sulaman ing sekat gebyog ing kamar lan ruangan omah
"Jasu Buda" ya iku sulaman kang gegayutan karo agama Buda
Pameran sulaman Koréa kang wiwitan digelar ing Jakarta ing wulan Oktober 2009 ing Museum Nasional
Pameran mau ditekani déning sawijining ahli sulaman tradhisional kang jenenge Han Sang-soo
Han Sang-soo dikenal minangka tokoh kang dianugerahi gelar aset nasional urip nomer 80 déning pamaréntah Koréa Kidul.
Bharata Bharata utawa asring kasebat Prabu Bharata punika putranipun Prabu Duswanto utawi Prabu Dusyanto patutan lan Sakuntala
Prabu Duswanta punika Ratu ingkang misuwur saking darah Kuru, Sakuntala punika putra widadari Dewi Menaka ingkang dipunmong déning Resi Kanwa
Saderengipun purun kagarwa déning Prabu Duswanta, Sakuntala gadhah bebana, manawi mangke anakipun lair jaler supados kajumenengaken nata nggentosi Prabu Duswanto
Sang Prabu marengaken bebananipun Sakuntala
Nalika Sakuntala saweg ngandeg, Prabu Duswanta kondur kedhaton amargi sampun dangu nilar praja
Prabu Duswanta nilar sesupe dhateng Sakuntala lan ngendika manawi mangke jabang bayi sampun lair Sakuntala lan anakipun badhé kaboyong dhateng praja